stanford-oval/wikipedia huggingface dataset:
פרנסואה הולנד
הערות שוליים

1 2  François Hollande, "Miss Glaçon" et les "nantis", Le Nouvel Observateur, 31-08-2011
↑  Francois Hollande, ina.fr
↑  קטע האודיו שנחשף בערוץ Canal + בשנת 2008, באתר דיילימושן
1 2  Qui est François Hollande ?
↑  François Hollande, depute-francoishollande.fr
↑  François Hollande, l'homme d'appareil qui se rêve en "président normal", באתר לה אקספרס
↑  הולנד ידרוש מאירופה: במקום משמעת גרמנית - עידוד הצמיחה, באתר TheMarker‏, 27 באפריל 2012
↑  סוכנויות הידיעות, פרשני צרפת: עימות הבחירות נגמר בשוויון, באתר nrg
↑  Erlanger, Steven (26 בינואר 2012). "Sarkozy's Main Rival Offers Proposals for Lifting France's Economy". The New York Times. נבדק ב-18 בפברואר 2012. {{cite news}}:  (עזרה)
↑  אבירמה גולן (פאריס) וספי הנדלר, לאחר 17 שנה, סוציאליסט באליזה: פרנסואה הולנד הוא נשיא צרפת הבא, באתר הארץ, 6 במאי 2012
↑  יואב בורנשטיין, עשירי צרפת עושים רילוקיישן ללונדון כדי להימלט מהמסים, באתר כלכליסט, 22 באוקטובר 2012
↑  אורי פסובסקי, "לצרפת צפויות שלוש שנים מאוד קשות והאבטלה רק תחריף", באתר כלכליסט, 19 בנובמבר 2012
↑  הולנד עושה סיבוב פרסה: מעלה את המע"מ ומציג הטבות מס לחברות, באתר TheMarker‏, 7 בנובמבר 2012
↑   נשיא צרפת פרנסואה הולנד הודיע כי לא יתמודד בבחירות לנשיאות המדינה, באתר TheMarker‏, 1 בדצמבר 2016
↑  "הכרה במדינה פלסטינית אינה תחליף למשא ומתן" רשת ב'
↑  François et elle : un couple en équilibre
↑  French Socialists’ First Couple Disclose a Parting of Ways
↑    Peter Allen, ‏How bloggers revealed Royal's break-up, The Telegraph, 24 June 2007
↑  PEOPLE ET POLITIQUE - Hollande officialise son histoire avec une journaliste
↑  רויטרס, נשיא צרפת פרנסואה הולנד ובת זוגו ואלרי טרירוויילר נפרדו, באתר הארץ, 25 בינואר 2014
| נשיאי צרפת |
| --- | --- | --- |
| הרפובליקה הצרפתית השנייה | ז'אק-שארל דופונט דה ל'אור • לואי נפוליאון בונפרטה | דגל צרפת |
| הרפובליקה הצרפתית השלישית | אדולף טייר • פטריס דה מק-מהון • ז'יל גרווי • מארי פרנסואה סדי קארנו • ז'אן קזימיר-פרייה • פליקס פור • אמיל לובה • ארמאן פלייר • רמון פואנקרה • פול דשאנל • אלכסנדר מילראן • גסטון דומרג • פול דומר • אלבר לברן | דגל צרפת |
| הרפובליקה הצרפתית הרביעית | ונסן אוריו • רנה קוטי | דגל צרפת |
| הרפובליקה הצרפתית החמישית | שארל דה גול • ז'ורז' פומפידו • ואלרי ז'יסקר ד'אסטן • פרנסואה מיטראן • ז'אק שיראק • ניקולא סרקוזי • פרנסואה הולנד • עמנואל מקרון | דגל צרפת |
| 0 | 1 | 2 |
| --- | --- | --- |
| הקודם: ניקולא סרקוזי | נשיא צרפת  2012–2017 | הבא: עמנואל מקרון |
| --- | --- |
בקרת זהויות :  PLWABN: 9810691272605606  BIBSYS: 12029071  BNE: XX5261839  BnF: cb122353562 (data)  CANTIC: a11585754  CiNii: DA06586737  GND: 123636205  ICCU: TO0V557603  ISNI: 0000 0000 7831 4422  LCCN: n92033817  LNB: 000274816  MusicBrainz: efe893c6-b93a-44b4-bee7-90c849b972bd  NKC: osa2016923052  NLG: 323919  NTA: 299329356  RERO: 02-A003379480  SUDOC: 031063357  VIAF: 64555   WorldCat (עם VIAF): 64555 
פרנסואה הולנד, 2006
הולנד עם נשיא ארצות הברית ברק אובמה באייר פורס 1, פברואר 2014
פסגת מינסק, פברואר 2015
הולנד עם בת-זוגו לשעבר סגולן רויאל, 2007
מקדונל דאגלס

| --- | --- |


 נתונים כלליים
 מייסדים:  ג'יימס סמית' מקדונל, דונלד ווילס דאגלס 
 תקופת הפעילות:  1967–1996 (כ־29 שנים) 
 חברת אם:  בואינג 
 חברות בנות:  UGS Corp. 
 מיקום המטה:  סנט לואיס 
 ענפי תעשייה:  תעשייה אווירית ומוצרי חלל
 מוצרים עיקריים:  מטוסים ומסוקים
 עובדים:  63,000 
 
מטוס נוסעים מדגם DC-10 תוצרת מקדונל דאגלס
מטוס נוסעים מדגם DC-9 תוצרת מקדונל דאגלס
מטוס קרב מדגם F-4 פנטום תוצרת מקדונל דאגלס
מטוס הג'מבו העתידי של מקדונל דאגלס שלא יצא לשיווק בגלל בעיות כספיות
מקדונל דאגלס (באנגלית: McDonnell Douglas) הייתה יצרנית תעופה וחלל אמריקנית גדולה, שייצרה מספר כלי טיס מפורסמים, מסחריים וצבאיים. היא נוסדה ב-28 באפריל 1967 כמיזוג של החברות מקדונל ודאגלס, ופעלה עד 1 באוגוסט 1996, אז התמזגה עם בואינג.
היסטוריה

החברה נוסדה על בסיס חברות של ג'יימס סמית' מקדונל ודונלד ווילס דאגלס. שנייהם היו בוגרי MIT ועבדו עבור יצרנית כלי הטיס חברת גלן ל. מרטין. דאגלס היה מהנדס ראשי בגלן ל. מרטין טרם עזב כדי להקים את דייוויס-דאגלס קומפני בתחילת 1920 בלוס אנג'לס. הוא ויתר על ציון שמו בשם החברה ושינה אותה לדאגלס איירקראפט קומפני ב-1921 חברת דאגלס איירקראפט נוסדה ב-1920 כיצרנית מטוסים דו-מנועיים, שקבעו שיאים תעופה עולמיים רבים, דוגמת הטיסה הראשונה סביב כדור הארץ ב-1924.
מקדונל ייסד את J.S. מקדונל אנד אסוסייטס (J.S. McDonnell & Associates) במילווקי, ויסקונסין ב-1928. הרעיון שלו היה לייצר כלי טיס פרטיים לשימוש משפחתי. השפל הגדול של 1929 הרס את רעיונותיו והחברה קרסה. הוא עבר לעבוד עבור גלן ל. מרטין. הוא עזב ב-1938 כדי לנסות שוב עם חברה משלו, מקדונל איירקראפט קורפוריישן, שהפעם מוקמה ליד סנט לואיס, מיזורי.
ב-1935 השיקה "איירקראפט קומפני" את ה-"DC-3 דקוטה", שחולל מהפכה בתחבורה האווירית. יותר מ-10,000 מטוסי "דקוטה", שימשו את בעלות הברית במלחמת העולם השנייה, שהייתה מקור רווח משמעותי עבור דאגלס. החברה ייצרה כמעט 30,000 כלי טיס מ-1942 עד 1945 וכוח העבודה שלה גדל עד לכ-160,000 עובדים. החברה ייצרה מספר כלי טיס כולל ה-C-47 Skytrain (דקוטה) מטוס תובלה שהוא גרסה צבאית של ה-DC-3,
ה-DB-7 (ידוע כ-A-20, האבוק או בוסטון), הדאונטלס וה-A-26 אינווידר. שתי החברות סבלו בסוף המלחמה, וניצבו בפני הפסקת ההזמנות של הממשל ועודף כלי טיס. שתיהן קיצצו משמעותית את כוח העבודה שלהן, דאגלס פיטרה כמעט 100,000 איש. כחלק מעבודתם בזמן המלחמה הקימה דאגלס צוות חשיבה של חילות האוויר של צבא ארצות הברית, קבוצה שתיהפך בהמשך לראנד קורפוריישן.
דאגלס המשיכה לפתח כלי טיס חדשים, כולל מטוס ארבע-מנועי מוצלח DC-6‏ (1946) ומטוס הפרופ המסחרי האחרון, ה-DC-7‏ (1953). החברה עברה להנעת סילון, וייצרה את הראשון עבור הצבא - ה-F3D סקיינייט ב-1948 ה-F4D סקיירי ב-1951 וכן את טיל האוויר-אוויר הגרעיני AIR-2 ג'יני (1957). דאגלס ייצרה גם כלי טיס מסחריים, כגון ה-DC-8 ב-1958 שנועד להתחרות עם הבואינג 707 החדש. מקדונל פיתחה גם מטוסי סילון, אולם מאחר שהיו קטנים יותר נקטו בקו תכנון רדיקלי יותר, עם מטוסים כגון ה-FH-1 פנטום, ה-F2H באנשי, ה-F3H דימון וה-F-101 וודו. התקדמות מלחמת קוריאה עזרה לדחוף את מקדונל לתפקיד ספקית מטוסי קרב משמעותית לכוחות המזוינים של ארצות הברית, במיוחד עם ה-F-4 פנטום (1958).
שתי החברות השתוקקו להיכנס לתחום הטילים החדש, דאגלס עברה מייצור רקטות אוויר-אוויר וטילים למערכות טילים שלמות תחת תוכנית נייק מ-1956 ונהפכה לקבלנית ראשית של תוכנית סקייבולט ALBM ותוכנית הטיל הבליסטי ת'ור. מקדונל פיתחה מספר טילים, כולל ה-ADM-20 קוואיל היוצא דופן. כמו כן ביצעה ניסויים בטיסה על-קולית, מחקר שאיפשר לה גם לקחת חלק חשוב בתוכניות מרקורי וג'מיני של נאס"א. דאגלס גם זכתה בחוזים מנאס"א, הבולט בהם הוא רקטת הסטורן 5 שלקחה בו חלק משמעותי. שתי החברות היו בשלב הזה מעסיקות גדולות, אך לשתיהן היו בעיות.
היסטוריה > מיזוג מקדונל ודאגלס

העלויות של ה-DC-8 וה-DC-9 היו לנטל כבד על דאגלס, והחברות החלו להידבר בקשר למיזוג. גישושים בעניין החלו ב-1963. דאגלס ביקשה הצעות מחיר מדצמבר 1966 וקיבלה את זו של מקדונל. שתי החברות התמזגו רשמית ב-28 באפריל 1967 תחת השם מקדונל דאגלס קורפוריישן. ב-1967, עם המיזוג של מקדונל ודאגלס איירקראפט, דייב לואיס, אז נשיא מקדונל, מונה ליושב-ראש של מה שנקרא "חטיבת לונג ביץ'" של דאגלס איירקראפט. בזמן המיזוג, ההערכה הייתה שדאגלס איירקראפט נמצאת במרחק של פחות משנה מפשיטת רגל. בפרץ ההזמנות, ייצור מטוסי ה-DC-8 וה-DC-9 היו באיחור של 9 עד 18 חודשים, דבר שגרם להפסדים עבור חברות התעופה. לואיס היה פעיל במכירות ה-DC-10 בתחרות עזה עם לוקהיד וה-L-1011. בתוך שנתיים, לואיס החזיר את הפעילות למסלולה והביא לתזרים מזומנים חיובי. הוא חזר למטה החברה בסנט לואיס משם המשיך במאמצי המכירות של ה-DC-10 וניהל את החברה כולה כנשיא וכממונה הפעלה ראשי במהלך שנת 1981.
ייצור ה-DC-10 החל ב-1968 כשהמטוסים הראשונים נמסרו ב-1971. ב-1977 סדרת ה-DC-9 "סופר 80" (שמו שונה מאוחר יותר ל-MD-80) הושקה. תוכנית זו התבררה כמוצלחת ביותר. המטוס הבא שהושק היה ה-MD-11, שדרוג ל-DC-10. כיום (2006), ה-MD-11 נותר המטוס המודרני היחיד בעל שלושה מנועי סילון. לאחר שהושק ב-1986, נמכרו 200 יחידות MD-11, אך התוכנית הופסקה לאחר המיזוג עם בואינג מאחר שהוא התחרה מול הבואינג 777. המטוס האחרון של מקדונל דאגלס הושק ב-1988. סדרת ה-MD-90 הייתה גרסה מאורכת של ה-MD-80, שצוידה במנועי טורבו-מניפה תוצרת אינטרנשיונל שיירו איינג'נס מדגם V2500, המנועים הגדולים ביותר שהותקנו בחלק האחורי של מטוס אזרחי מעולם.
ב-1992, חשפה מקדונל דאגלס מחקר על מטוס רחב גוף דו-מפלסי הדומה לאיירבוס 380, שכונה MD-12. למרות שהדבר הלהיב את השוק לזמן קצר, המחקר נתפס כלא יותר ממהלך יחסי ציבור שנועד להסתיר את העובדה שדאגלס נתונה במאבק תחת לחץ עז מבואינג ואיירבוס. היה ברור לרוב התעשייה שלדאגלס לא היו המשאבים או הכסף הנדרש לפיתוח מטוס מפלצתי שכזה, והמחקר גווע במהירות. מעניין שבואינג עשתה שימוש ברעיון מאוחר יותר במחקר המטוס האולטרה-גדול שנועד להחליף את ה-747, אך בסופו של דבר רעיון המטוס הדו-מפלסי יושם באיירבוס A380.
במהלך השנים, מקדונל דאגלס ייצרה גם כלי טיס צבאיים מוצלחים רבים, בהם ה-F-15 איגל (1974) וה-F/A-18 הורנט (1975). כמו כן ייצרה מקדונל דאגלס גם את הטילים AGM-84 הרפון והטומהוק. משבר הנפט של שנות השבעים גרם לזעזוע קשה בתעשיית התעופה המסחרית, ומקדונל דאגלס נאלצה לקבל חוזים נחותים והחלה לגוון את תחומי עיסוקיה על-מנת להפחית את ההשפעה הצפויה של שפל עתידי בעסקים. ב-1984 החברה רכשה את "יוז הליקופטרס", שהפכה למקדונל דאגלס הליקופטרס.
היסטוריה > המיזוג עם בואינג

עד שנות ה-90 של המאה ה-20 מקדונל-דאגלס הצליחה לזכות בחוזים רבים של מחלקת ההגנה של ארצות הברית, אך במקביל איבדה את כושר ההתחרות בשוק האזרחי. 
ב-1994, כדי לנסות לחולל מפנה עסקי, הובא מנכ"ל חדש, הארי סטונסייפר, שהיה הראשון שניהל את החברה שלא ממשפחת מקדונל. בואינג ומקדונל דאגלס החלו לדון על אפשרות מיזוג ביניהן. אך ההתפתחות שדחפה את המיזוג הגיעה בנובמבר 1996 - פליטתה של מקדונל-דאגלס מרשימת המתמודדים על ייצור מטוס הקרב של המאה ה-21, "תוכנית Joint Strike Fighter". עבור מחלקת ההגנה של ארצות הברית. החברות שנותרו ברשימה היו בואינג ולוקהיד מרטין. מדובר היה במכרז הצטיידות של כל זרועות הצבא האמריקני, ששוויו הוערך אז בכ-219 מיליארד דולר, לא כולל מכירות למדינות זרות. מקדונל דאגלס הסכימה לאחר ההפסד לשמש קבלן משנה של בואינג. הסכמה זו הובילה ליוזמה ללכת לבסוף למיזוג מוחלט של שתי החברות.
המיזוג הושלם ב-1997, בהחלפת מניות בשווי 13 מיליארד דולר ליצירת דה בואינג קומפני (The Boeing Company). לחברה הממוזגת היו 250,000 עובדים והכנסות שנתיות של 50 מיליארד דולר. עם זאת את שנת 1997 סיימה בואינג בהפסד ופיטרה כ-20,000 עובדים, בעיקר בחטיבה הצבאית לשעבר של מקדונל דאגלס.
לאחר המיזוג המשיכה בואינג בתוכנית לפיתוח מטוס ה-MD-95, כדור שלישי של סדרת מטוסי ה-DC-9 המוצלחת של מקדונל-דאגלס, שממנה נבנו כמעט 2,500 יחידות מדגמי DC-9, ‏MD-80, ו-MD-90 משנת 1965 עד שנת 2006. עם רכישת מקדונל-דאגלס על ידי בואינג, שונה השם המתוכנן של המטוס ל"בואינג 717" כדי לשלבו בתוך סדרת מטוסי הסילון של בואינג.
פעילות בישראל

מטוסים מדגם דאגלס A-4 סקייהוק תוצרת החברה, היו המטוסים הראשונים תוצרת ארצות הברית ששירתו בחיל האוויר הישראלי החל מ-1967. ומטוסי מקדונל דאגלס F-4 פנטום של החברה סופקו החל מ-1969. בזמן מלחמת יום הכיפורים סיפקה החברה לישראל מטוסי פנטום ישירות מפס הייצור. בעקבות רכישות אלו, ורכישות נוספות למקדונל דאגלס הייתה במהלך השנים מחויבות לרכש גומלין בישראל.
ב-1986 בעקבות ביטול פרויקט הלביא, שקל חיל האוויר לרכוש את מטוס הקרב F-18 תוצרת החברה, כחלופה ללביא. במסגרת המשא ומתן על רכישת המטוס, הבטיחה החברה לשלב את התעשיות הישראליות בייצורו, בנוסף הציעה רכש גומלין בישראל בשווי העסקה, בסך מיליארד. חיל האוויר בחר לבסוף לרכוש מטוסי F-16 נוספים תוצרת לוקהיד מרטין, שכבר שירתו בחיל האוויר, ולא את ה-F-18.
ב-1990 הזמינה מדינת ישראל לראשונה 18 מסוקי תקיפה מסוג "אפאצ'י".
במרץ 1997, חתמה החברה על הסכם לשיתוף פעולה לפיתוח טכנולוגיה להפקת חשמל באמצעות אנרגיה סולארית, יחד עם המועצה האמריקנית-ישראלית למדע וטכנולוגיה, חברת "ידע" של מכון ויצמן, חברת אורמת טורבינות וחברת רותם.
בין החברות הישראליות שהיו ספקיות או שותפות של מקדונל דאגלס, היו:
מפעל שה״ל (שירותים הידראוליים לוד), של החטיבה הטכנולוגית של התעשייה האווירית לישראל, סיפק לחברה כני־נסע.
חטיבת בדק של התעשייה האווירית עסקה בהסבת מטוסי נוסעים תוצרת החברה למטוסי מטען. בין השאר חתמה, במאי 1999, על הסכם להסבת כ-40 מטוסי נוסעים מדגם מקדונל דאגלס MD-11 עבור לקוחות בינלאומיים. היקף העסקה היה כ-160 מיליון דולר.
חברת אלביט סיפקה מערכות תצוגה לטייסים.
התעשייה הצבאית סיפקה רכיבים למטוסי המקדונל דאגלס MD-11.
כלי טיס של מקדונל דאגלס > כלי טיס אזרחיים

DC-9 (החל תחת "דאגלס איירקראפט")
DC-10 (גרסה עם שדרוג תא הטייס כונתה MD-10)
MD-11 (גרסה מאורכת ומודרנית של ה-DC-10)
סדרת MD-80 (גרסה מאורכת ומודרנית של ה-DC-9)
MD-90 (גרסה מאורכת ומודרנית של ה-MD-80)
MD-95 (גרסה האחרונה של ה-DC-9, נמכרה תחת השם בואינג 717)
כלי טיס של מקדונל דאגלס > כלי טיס צבאיים

AH-64 אפאצ'י (החל תחת "יוז הליקופטרס")
F-4 פנטום (החל תחת "מקדונל איירקראפט")
F-15 איגל
F/A-18 הורנט
A-4 סקייהוק
C-17 - מטוס תובלה צבאי
יוז 500 MD דיפנדר
כלי טיס של מקדונל דאגלס > מוצרי חלל

סקיילאב
ביג ג'מיני
דלתא 2
כלי טיס של מקדונל דאגלס > טילים

הרפון
AIR-2 ג'יני
הערות שוליים

↑  דרור מרום, ‏מיזוג מהשמים, באתר גלובס, 17 בדצמבר 1996
↑  מאת אמירה ליס, לונדון, ‏בריטניה תסייע להקים שלוחה של MIT בלונדון, באתר גלובס, 9 בנובמבר 1999
1 2  בלומברג, ‏מקדונל ודאגלס: היסטוריה של תעופה, באתר גלובס, 17 בדצמבר 1996
↑  רן דגוני, וושינגטון , ‏מקדונל דאגלס מוכנה כעת להיות קבלניתמשנה של יריבתה בואינג, באתר גלובס, 2 בדצמבר 1996
↑  המכה שדחפה את מקדונל לזרועות בואינג: אובדן פיתוח מטוס הקרב של המאה ה-21, באתר גלובס, 17 בדצמבר 1996
↑  רן דגוני ובלומברג, וושינגטון , ‏'איננו מוטרדים, מקדונל לא היתה יריבה רצינית' - הגיבה איירבוס על מיזוג בואינג-מקדונל דאגלס, באתר גלובס, 17 בדצמבר 1996
↑  יעקב שרגל, ניו יורק, ‏ב ואינג תצמצם כ-8,200 מישרות בשל קשיי תפעול בחטיבות מקדונל דאגלס, באתר גלובס, 23 במרץ 1998
↑  בלומברג, סנט לואיס, ‏בואינג תרחיב ייצור דגמי 717 האיזוריים של מקדונל דגלאס, באתר גלובס, 3 במאי 1998
↑  טייסי מילואים אמריקניים מטיסים ,פאנטומים' לישראל, למרחב, 19 באוקטובר 1970
↑  דן גוטליב, פני וושינגטון למיקוח, על המשמר, 15 באוקטובר 1973
↑  אורה קורן, ‏הרשפ"ת: רכש הגומלין בשנת 96' גדל ב-18% ל-1.07 מיליארד דולר, באתר גלובס, 24 בפברואר 1997
↑  מאיר כהן, תחליפים ללביא, כותרת ראשית, 3 בספטמבר 1986
↑  שרון שדה, נשיא חטיבת מטוסי הקרב של מקדונל דאגלס, גון קפלופו,  חדשות: "התעשיות הישראליות ישולבו בייצור האף־18, חדשות, 8 במאי 1992
↑  שרון שדה, מקדונל דאגלס תשקיע מיליארד ד׳ בישראל, חדשות, 8 בינואר 1992
שרון שדה, מקדונל עשויה להציע רכש גומלין בשווי עיסקת האף-18, חדשות, 20 ביולי 1992
↑  רן דגוני, ישראל הזמינה 18 מסוקי תקיפה מסוג "אפאצ'י", מעריב, 18 באפריל 1990
↑  מאת רן דגוני, וושינגטון, ‏הסכם אמריקני-ישראלי לשת"פ בפיתוח טכנולוגיה להפקת חשמל באמצעים סולריים, באתר גלובס, 16 במרץ 1997
↑  שרון שדה, מפעל שה"ל של תע״א זכה במכרז של מקדונל דאגלס, חדשות, 5 במאי 1992
שרון שדה, התעשיה האווירית תמכור מחצית משה"ל ב־18 מ' דולר, חדשות, 28 ביולי 1993
↑  שרון שדה, תע״א שוקלת להתחיל בהסבת מטוסי אייובוס למטוסי מטען, חדשות, 13 בדצמבר 1992
1 2  דרור מרום, ‏התעשייה האווירית חתמה הסכם להסבתם של 40 מטוסי בואינג, באתר גלובס, 12 במאי 1999
↑  נווית זומר, עלייה של 8% במניית אלביט, חדשות, 28 ביולי 1992
↑  שרון שדה, תעש תפטר עד סוף השנה עוד אלף עובדים, חדשות, 28 ביולי 1992
| --- | --- |
בקרת זהויות :  NLI: 987007328531905171  BnF: cb12574670j (data)  GND: 272845-X  ISNI: 0000 0001 2113 8613  LCCN: n81039757  SUDOC: 050329049  VIAF: 158243761   WorldCat (עם VIAF): 158243761 
מטוס קרב מדגם F-15E סטרייק איגל.
אוטיזם

ערך זה עוסק באבחנה המודרנית של הספקטרום האוטיסטי. אם התכוונתם למושגים אחרים שקשורים לאוטיזם, ראו .
| --- | --- |
סמל הספקטרום האוטיסטי – אינסוף זהוב. הצבע הזהוב מגיע מהאותיות AU שמשותפות ליסוד הכימי זהב ולמילה Autism, הצורה מגיעה מהסימן אינסוף. סמל המגוון הנוירולוגי - אינסוף בצבעי הקשת
הסמלים המזוהים עם הספקטרום האוטיסטי ועם המגוון הנוירולוגי
 תחום:  פסיכולוגיה 
 שכיחות:  2.7%
 סיבות:  גנטי, סביבתי
 גורם:  לא ידוע בוודאות
 תסמינים:  תחום עניין אוטיסטי, מלטדאון אוטיסטי, חשחוש, הליכה על קצות האצבעות, הפרעת תקשורת חברתית, autistic rage, מיקוד יתר, ליקוי בתפקודים הניהוליים, אקולליה, הפרעה לעיבוד התחושתי, שאטדאון אוטיסטי 
 קישורים ומאגרי מידע
 eMedicine:  912781 
 MeSH:  D001321
 סיווגים
 ICD-10:  F84.0 
 ICD-11:  6A02 
 
אוטיזם, הפרעה על רצף האוטיזם או הספקטרום האוטיסטי (באנגלית: Autism Spectrum Disorder ובקיצור ASD) הוא שונות נוירולוגית והפרעה נוירו-התפתחותית הנגרמת משילוב של גורמים סביבתיים, תורשתיים וגנטיים. התסמונת מתאפיינת בצורת תקשורת שונה שעשויה לגרום לקשיים בקשרים הבין-אישיים בתחום החברתי, השפתי והתקשורתי, בעיקר בקשרים עם נוירוטיפיקלים. מאפיינים נוספים שמופיעים אצל חלק מהאוטיסטים הם התעניינות עמוקה בתחומי עניין ייחודיים, הפרעות בוויסות החושי ובוויסות הרגשי, וחשחוש הכולל גירויים חושיים חזרתיים שנועדו לעזור בהרגעה ובוויסות, למשל נפנופי ידיים או סיבובים במקום. מאפיינים שמופיעים אצל חלק מהאוטיסטים עשויים להקנות להם יכולות שמהוות יתרון ביחס לאלו שאינם אוטיסטים, למשל תשומת לב לפרטים, סבילות למטלות רפטטיביות ומוסר עבודה גבוה.
לפני 2013 היה נהוג לחלק את הספקטרום האוטיסטי למספר אבחנות נפרדות, שכללו אוטיזם קלאסי, תסמונת אספרגר, וקבוצת תסמונות בשם "הפרעה התפתחותית נרחבת" (באנגלית: Pervasive Developmental Disorder ובקיצור PDD). אולם לאחר פרסום DSM-5 ו-ICD-11 בוטלו האבחנות הנפרדות, וכל האבחנות אוחדו לאבחנה יחידה בשם "Autism Spectrum Disorder", המוכרת גם בראשי התיבות ASD.
הספקטרום האוטיסטי מתאפיין בשונות נוירולוגית, כלומר שונות בתהליכי חשיבה, ובשונות תפיסתית שמתבטאת בשונות בתהליכי עיבוד מידע חושי. מחקרים מראים כי לאוטיזם יש קשר גנטי תורשתי – קיים מתאם גבוה בין שכיחות האוטיזם לבין קשר משפחתי.
מכיוון שאוטיזם הוא ספקטרום, לא כל המאפיינים המזוהים עם אוטיזם מופיעים אצל כל אוטיסט. יתרה מכך, המאפיינים מתבטאים אצל כל אוטיסט בצורה שונה ובעצימות שונה. ישנם אוטיסטים בעלי צורכי תמיכה גבוהים, חלקם אינם מדברים כלל, וכן אוטיסטים אחרים שצריכים מעט מאוד תמיכה מהסביבה. בנוסף, הצורך בתמיכה עשוי אף להשתנות אצל אותו אדם בהתאם לסיטואציה.
מינוח והתייחסות

אוטיסטים רבים רואים באוטיזם חלק מהותי מזהותם, ולכן מעדיפים שימוש במינוח של זהות-תחילה ולא של אדם-תחילה, כלומר מעדיפים להתייחס לעצמם כאל "אוטיסט" ולא כאל "אדם עם אוטיזם". עם זאת, ישנם אוטיסטים וקרובים של אוטיסטים הטוענים כי המוגבלות משפיעה על חייהם בצורה כזו שהם מרגישים לקויים, ולכן הם מעדיפים לעשות שימוש במינוחים כמו "לקות" או "הפרעה" כדי להגדיר את מצבם, ולעומתם אוטיסטים רבים אינם רואים באוטיזם לקות, אלא שונות נוירולוגית.
במרוצת השנים, שיח על ריפוי אוטיזם או מונחים שהיו בשימוש בעבר כמו "סובל מאוטיזם" הפכו למקובלים פחות. בקהילה האוטיסטית, השיח על "תפקוד גבוה" מול "תפקוד נמוך" הוחלף בתיאור צורכי התמיכה של האדם. ישנם אוטיסטים שצריכים יותר תמיכה מהסביבה, וכאלו שפחות, והצורך בתמיכה עשוי להשתנות עם הזמן. חלוקה זאת נעשית גם על ידי ה־DSM-5 בו האוטיזם מחולק לשלוש קטגוריות שנקבעות לפי רמת התמיכה שלה האוטיסט נזקק מהסובבים אותו.
ישנם שני מודלים שמגדירים את אופן ההתייחסות לאוטיזם: המודל הרפואי ומודל המגוון הנוירולוגי. שני המודלים מתקיימים זה לצד זה, כאשר הראשון מקובל יותר בקרב אנשי מקצוע ומטפלים והשני מקובל יותר בקרב הקהילה האוטיסטית. עם זאת, השיח שמשתמש בטרמינולוגיה המקובלת בקהילה האוטיסטית הפך לנפוץ יותר גם בקרב אנשי מקצוע וחוקרים.
מינוח והתייחסות > המודל הרפואי

המודל הרפואי מתייחס לאוטיזם כאל קבוצה של הפרעות נוירו־התפתחויות. מודל זה שואף לשפר את מצבם של אוטיסטים באמצעות טיפול בסימפטומים שמקשים על תפקודם התקין בחברה. הטענה העומדת בבסיס מודל זה היא שבדומה להפרעות אחרות, מצבם של רוב האוטיסטים היה טוב יותר לולא היו אוטיסטים. המודל הרפואי מעודד מחקר לזיהוי הגורמים לאוטיזם, כדי לרפא ואף למנוע אוטיזם. הטיפול בגישה הזו נועד להפחית סימפטומים הפוגעים בתפקוד היומיומי של אוטיסטים.
מינוח והתייחסות > מודל המגוון הנוירולוגי

מודל המגוון הנוירולוגי הוא מודל חברתי שבוחן כיצד אפשר להתאים את הסביבה לאנשים אוטיסטים. הטענה העומדת במרכז המודל היא שעל אף ששונות פיזית, חושית, אינטלקטואלית או פסיכולוגית עלולה להוות מגבלה, במקרים שבהם הסביבה תהיה מותאמת יותר למגוון ולשונות, השוני לא בהכרח יהווה מגבלה. על פי המודל, כדי להבין אוטיזם, יש להקשיב לחוויות של אוטיסטים.
מאפיינים

המאפיינים המגדירים את הספקטרום האוטיסטי הם מגוונים, ועשויים להתבטא אצל כל אוטיסט בצורה שונה, או לא להופיע כלל. אמנם ישנם אנשים באוכלוסייה הכללית שנמצא אצלם מאפיינים המזוהים עם אוטיזם, אך אין פירוש הדבר שהם אוטיסטים. הופעה של מספר תסמינים ביחד ומידת המובהקות שלהם הם שקובעים אם אדם יוגדר כאוטיסט. מאפייני הספקטרום האוטיסטי מפורטים בספר האבחנות הפסיכיאטריות האמריקאי, DSM 5, שיצא לאור בשנת 2013.
מאפיינים > קושי בתקשורת בין-אישית

המאפיין המרכזי של אוטיזם הוא קשיים בתקשורת הבין-אישית.
אוטיסטים רבים מתקשים ביצירת קשרים חברתיים ובשמירה עליהם. בנוסף, לרבים מהם יש קושי בפירוש של תקשורת לא-מילולית, בהבנת סרקזם, בקריאת שפת גוף והבעות פנים, בשמירה על קשר עין בעת שיחה, ובתמלול רגשות.
אוטיסטים רבים רוצים לרכוש חברים ומנסים לעשות זאת, לעיתים ללא הצלחה. ישנם אוטיסטים שמתקשים בהבנת החוקים החברתיים המקובלים, וחלקם עשויים להתבטא בכנות ובישירות שנחשבת בחברה לחסרת טאקט. מערכות יחסים חברתיות של אוטיסטים עשויות להיות שונות מאלו של נוירוטיפיקלים. פעמים רבות ילדים אוטיסטים אוהבים לשחק לצד ילדים אחרים, במקביל אליהם, אך לא ביחד איתם. לאוטיסטים רבים יש תחומי-עניין ייחודיים, והם נוטים להתעמק בהם בצורה אינטנסיבית ולדבר עליהם מבלי להבין האם הצד השני מעוניין בשיח עליהם או לא.
אינטראקציות חברתיות ואירועים המוניים יכולים, לעיתים, להיות מתישים בעבור אוטיסטים, ולהוביל להצפה חושית או לתגובות כמו מלטדאון או שאטדאון. לכן הקפדה על זמן שבו האדם נמצא לבדו חשובה לתחושת הרווחה של אוטיסטים רבים.
אצל אוטיסטים בגיל הינקות עשוי להיות איחור משמעותי בשימוש במחוות גופניות ובהצבעה לשם זיהוי חפצים או כיוונים. פעמים רבות עיכוב זה מוביל להערכה התפתחותית ראשונית. כמו כן, אופייניים איחור בחיקוי, קושי במשחקי תפקידים וקושי בהבנת מושגים חברתיים מופשטים כמו כסף. חלק מהאוטיסטים מתוארים כמנותקים ומופנמים, עסוקים בענייניהם, בעוד שחלקם מפגינים רצון לקשר חברתי אך מתקשים מאוד בהבנת כללים חברתיים מקובלים.
מאפיינים > דפוסי התנהגות חזרתיים

לרוב האוטיסטים ישנם דפוסים כלשהם של התנהגות חזרתית.
אוטיסטים נוטים להשתמש בהתנהגות חזרתית כמו חשחוש כדי להרגיע את גופם וכדי להקל על מצבים של הצפה חושית. חשחוש עשוי לכלול תנועות חזרתיות כמו נפנופי ידיים או הליכה במעגלים, וכן גירויים חושיים חזרתיים מסוגים אחרים כמו השמעת צלילים ושימוש במילים או הזזת חפצים באופן חזרתי. החזרתיות יכולה להתבטא גם באופן מילולי בשימוש באקולליה – חזרה על מילים או על משפטים – וכן בציטוט משפטים ואף סצנות שלמות מסדרות טלוויזיה או מסרטים. חזרתיות מסוג מילולי עשויה להיות חלק מדרך התקשורת של אוטיסטים, ולחלופין עשויה להיחשב כחשחוש ולהופיע על מנת להרגיע.
חזרתיות עשויה להתבטא גם בתחומי העניין של אוטיסטים, שנוטים להיות צרים יחסית ולא שגרתיים. תחומי עניין נפוצים הם לדוגמה רכבות, מכוניות, דגלים, לוחיות רישוי, מספרים ודינוזאורים. אוטיסטים רבים מתעמקים בתחומי העניין שלהם בצורה שעשויה להיראות אובססיבית ואינטנסיבית, ולכן בדרך כלל יהיה להם ידע מעמיק מאוד בנושאים הללו, והם יכירו פרטים מיוחדים ושוליים. אוטיסטים עשויים להיקשר לחפצים, לעיתים יוצאי דופן כמו אבנים או אביזרי ניקוי, וחלקם אף מתחזקים אוספים שקשורים לתחום העניין שלהם. אוטיסטים רבים מספרים כי העיסוק בתחומי עניין כאלו תורם לרווחתם הנפשית ולהרגשה חיובית, וחלקם מנתבים את תחומי העניין שלהם ללימודים, לעבודה בתשלום, להתנדבות או לעיסוקים משמעותיים אחרים. עיסוק בתחום העניין עשוי לספק ביטחון רגשי שאוטיסטים זקוקים לו, כמו גם נושא לשיחה, דבר המקל על התחלת שיחה, תחושת ביטחון באירועים חברתיים, ואמצעי להשגת רגיעה.
ילדים אוטיסטים עשויים להביע עניין בחלקים מסוימים של חפץ, כמו בעיניים של בובה. הם עשויים לשחק בצורה סטראוטיפית, שלעיתים כוללת סידור בשורה של חפצים תוך שמירה על תבנית מסוימת.
לאוטיסטים רבים חשובה ההיצמדות לשגרה מסודרת, בין היתר מכיוון שקיים אצלם קושי עם מעברים, אפילו בין ביצוע של שתי פעולות שונות, וכן קושי עם שינויים, שעשויים לגרום לחרדה. ההיצמדות לשגרה עשויה לכלול ביצוע פעולות מסוימות בזמנים קבועים, העדפות ספציפיות במזון ובלבוש, או ביצוע טקסים סמליים סביב רוטינות ופעולות קבועות בסדר יומם. הכנה מראש לשינוי וויזואליזציה של מצבים שונים (למשל צפייה בתמונות ובסרטונים המתארים מקום חדש לפני הביקור בו) יכולות לעזור עם הקושי.
מאפיינים > הפרעה בוויסות החושי

הפרעה בוויסות החושי וקושי עם גירויים חושיים אופייניים לכ-96% מהאוטיסטים. השינויים במערכת החושים יכולים להתבטא בתת-רגישות או ברגישות יתר, כאשר בכל אחד מהחושים התופעה יכולה לבוא לידי ביטוי בצורה אחרת. כלומר, ייתכן שאצל אותו אדם תהיה למשל רגישות יתר של חוש המישוש ותת-רגישות של חוש הטעם.
אוטיסטים עשויים להתנהג בצורה שלא תמיד נראית קשורה לגמרי לעוצמת הגירוי התחושתי, על אף שעודף הגירויים הוא הגורם המרכזי להתנהגותם. אדם שמתקשה לעבד מידע חושי עלול לחוות הצפה חושית, כך שגירויים רבים מדי עלולים לגרום ללחץ, לחרדה ואף לכאב פיזי אצל אותו אדם. ההצפה החושית עשויה לגרום לסימני מצוקה, לחוסר יכולת לתקשר, ואף למלטדאון.
מאפיינים > הפרעה בוויסות החושי > תת-רגישות

תת-רגישות היא הנטייה לסף גירוי תחושתי גבוה, כך שחלק גדול מהגירויים בחיי היומיום אינם נקלטים במוח. במצב זה האדם זקוק לגירוי בכמות גדולה על מנת שתתעורר אצלו תגובה.
תת-רגישות של חוש השמיעה עשויה לגרום לקשיים בשמיעת קולות מסוימים, ותת-רגישות של חוש הריח עשויה לגרום לאדם לא להריח ריחות מסוימים ולהשתמש בפעולות כמו ליקוק בשביל לחוש את האובייקט שמולו. אנשים בעלי תת-רגישות של חוש הריח עשויים להימשך לריחות חזקים כמו בישום, ותת-רגישות של חוש הטעם עשויה להתבטא באהבה לטעמים חזקים ולחריפות, ולעיתים באכילה של חפצים לא אכילים, הידועה כתסמונת פיקה.